Rommel N. Angara

Si Rommel Nazareno Angara ( ; ; ipinanganak noong Agosto 20, 1980) ay isang Pilipinong makataLiwayway. Muralla cor. Recolletos St., Intramuros, Manila: Manila Bulletin Publishing Corp. Mayo 16, 2011. at mananaysay. Ang kaniyang mga tula ay nalathala sa Pambata, isang magasin para sa mga batang Pilipino; Sipag Pinoy, isang pahayagan ng Kagawaran ng Paggawa at Empleyo; at Liwayway, ang pinakamatandang magasing Tagalog sa Pilipinas. Ang kaniyang mga sanaysay ay nalathala sa The Modern Teacher, isang magasin para sa mga gurong Pilipino. Kung minsan ay tinutukoy siya bilang "inspirasyonal na makata ng Aurora."

Personal na buhay
Ipinanganak siya sa bayan ng Baler sa lalawigan ng Aurora sa Pilipinas. Pinakabata siya sa mga anak na lalaki nina Rodolfo R. Angara, Sr. ng Baler, Aurora at Milagros D. Nazareno ng Goa, Camarines Sur. Sa kaniyang pagkabata hanggang maagang adolesensiya, nasaksihan niya ang paminsan-minsang karahasan ng kaniyang ama sa kaniyang ina, na sa bandang huli ay tumakas palayo sa kanilang bahay. Sa kaniyang pagkabata hanggang maagang pagkaadulto, nasaksihan din niya ang paminsan-minsang kalasingan at palagiang paninigarilyo ng nauna. Sa kaniyang maagang pagkaadulto, nagtrabaho siya bilang klerk sa opisina, tutor, at kasambahay. Sa huling bahagi ng Disyembre 2015, nasuri siyang may sakit na Ménière.

Edukasyon
Nagtapos siyang balediktoryan sa mataas na paaralan noong 1997 at mag-aaral sa kolehiyo na may karangalan noong 2013 taglay ang digring Batsilyer ng Sekundaryang Edukasyon mula sa Kolehiyong Mount Carmel ng Baler, ang pinakamatandang pangmisyong paaralang Katoliko sa lalawigan ng Aurora.

Karera sa pagsusulat
Nang mapabilang sa isang wasak na pamilya sa kaniyang maagang adolesensiya, bumaling siya sa pagsusulat ng mga tula upang makasumpong ng kaaliwan. Ang kaniyang unang tulang nalathala ay ang tulang pambata na “Why Do They Cut Me, Lord?” ("Bakit Nila Ako Pinuputol, Panginoon?") na lumitaw sa Pambata noong 1998. Sumulat siya ng ilang tula sa Sipag Pinoy mula 2000 hanggang 2002 at sa Liwayway mula  2011 hanggang 2012. Kabilang sa mga tulang isinulat niya sa Liwayway ang sonetong "En Su Incansable Labor" ("Sa Kaniyang Walang-pagod na Paggawa") na inilakip sa katalogo ng Pambansang Aklatan ng Pilipinas noong 2012. Bilang makata, mayroon siyang matibay na paniniwalang ang "sandaang idea at sandaang saloobin" ay maipapahayag "maging sa pamamagitan ng isang linya ng tula." Sumulat siya ng ilang sanaysay sa The Modern Teacher noong 2005 at mula 2016 hanggang 2020. Kabilang sa mga sanaysay na isinulat niya sa The Modern Teacher ang "Is It Time for You to Say 'I Do'?—An Open Letter to a Young Student in Love" ("Panahon Na ba para Sabihin Mong 'Oo'?—Isang Bukás na Liham sa Batang Mag-aaral na Umiibig").

Karangalan at pagkilala
Siya ang kampeon sa kategoryang Filipino ng National Chalk Dust Chronicles  na patimpalak sa pagsulat ng tula na inorganisa ng Dreamer Publishing Services (DPS) noong Hulyo 2025, sa pamamagitan ng kaniyang tulang “AWRA: AWit ng PisaRA,” na kalaunan ay inilakip sa Chalk Dust Chronicles: Educators’ Collection of Poems. Makalipas ang mahigit isang buwan, noong Agosto 2025, kinilala siya ng Instabright International Guild of Researchers and Educators bilang resipyente ng gawad-parangal sa  panulaan sa Ingles. Ang kaniyang tulang “How Does the Filipino Tongue Pulse Through One Filipino Blood?” ("Paano Tumitibok sa Iisang Dugong Pilipino ang Wikang Filipino?”)  ay nagwagi ng karangalang Inspirasyonal na Tula ng Taon sa kategoryang Ingles sa seremonya ng Ikaapat na Pambansang Gawad Pampanitikan ng  Instabright, na idinaos sa Summit Ridge Hotel sa Lungsod ng Tagaytay noong Agosto 30 ng parehong taon.

Paglalarawan sa media
Ang kuwento ng kaniyang buhay ay itinampok sa episodyong “Pasa” ng Maalaala Mo Kaya? (MMK) na isinahimpapawid sa ABS-CBN noong Mayo 21, 2016, kung saan gumanap na bida ang batang aktor na si Raikko Mateo at ang aktor, modelo, at video jockey na si Diego Loyzaga. Nang maging paksang pinag-uusapan sa Pilipinas sa Twitter (na opisyal na tinawag  na X mula Hulyo 2023) sa ranggong numero uno sa loob ng mahigit apat na oras bago maghatinggabi ng Mayo 21, 2016, ang episodyo ng MMK ay nagtamo ng pambansang markang 30.2% kumpara sa mga markang 15.0% at 1.5% na nakuha ng episodyo ng Magpakailanman (MPK) (GMA 7) at episodyo ng Wattpad Presents (TV5). Makalawang ini-upload ng ABS-CBN sa YouTube ang buong episodyo ng MMK, ang una noong Enero 19, 2023  at ang ikalawa noong Hunyo 9, 2024. Sa huling linggo ng Oktubre 2024, ang unang upload ay may mahigit limang milyong view, samantalang ang ikalawang upload ay may mahigit 131,000 view. Ibinahagi rin ng mga netizen sa iba’t ibang social media platform, tulad ng Facebook, X (na dating tinatawag na Twitter), at TikTok  ang mga clip mula sa episodyo. Ang MMK ang pinakamatagal na nagsahimpapawid na antolohiyang dramang pantelebisyon sa Pilipinas at sa Asya, mula Mayo 15, 1991 hanggang Disyembre 10, 2022, na tuwing Sabado ay nagtatampok ng mga kuwentong inspirasyonal ng mga kilala at karaniwang tao, kung saan tagapagsalaysay na host ang media executive,  prodyuser ng pelikula at programang pantelebisyon, at aktres na si Charo Santos-Concio.

Sanggunian

Kategorya:Mga Tagalog
Kategorya:Mga manunulat sa wikang Tagalog
Kategorya:Mga makata sa Pilipinas
Kategorya:Mga mananaysay sa Pilipinas
Kategorya:Mga taga-Aurora